SAN FERNANDO CITY, La Union - Maag-agasan ita iti maysa a pribadong ospital ti maysa nga student pilot kalpasan a naaksidente ti iggemna nga eroplano iti runway ti San Fernando City Airport ditoy siudad alas-8:40 itay agsapa.
Naamuan ti Bombo Radyo La Union manipud iti saan a nagpabigbg a tao iti airport a ti biktima ket ni Eryn Grace Laforteza manipud iti Leading Edge International Aviation Academy, Inc.
Maibagbaga nga agmaymaysa a nakalugan ni Laforteza iti Cessna plane-172 idi napasamak ti insidente.
Idi ginandat ti student pilot ti ag-landing ket kellaat a nagtalbog iti namindua a daras iti runway ti eropuerto ti iggemna nga eropuerto agingga a naisadsad iti karutoan.
Iti agdama ket agtultuloy ti panangsukimat dagiti aviation investigators tapno maamuan ti rason iti aksidente.
ilo_Latn ilo_Latn ilo_Latn ilo_Latn ilo_Latn